विश्व के सबसे श्रेष्ठ माने जाने वाले दहेज सेज को देश के अन्य शहरों से जोडऩे के लिए भरुच-दहेज मार्ग को सिक्स लेन बनाया गया है। सिक्स लेन बनने के बाद पिछले डेढ़ साल से टोल टैक्स वसूल किया जा रहा है। बरसात की शुरुआत होते ही ४८ किमी के मार्ग पर जगह-जगह गड्ढा बन जाने से वाहन चालकों को काफी परेशानी का सामना करना पड़ रहा है। जिला प्रभारी एवं गृह राज्यमंत्री प्रदीप सिंह जाडेजा तक शिकायत पहुंचने के बाद जीएसआरडीसी के अधिकारियों ने ताबड़तोड़ गड्ढों को भर दिया था। इसके बाद फिर से बरसात हो जाने से गड्ढे दोबारा बन गए और सडक़ पर डाली गई क्वोरी धूल के उडऩे से लोगों को काफी परेशानी का सामना करना पड़ रहा था। शनिवार को कलक्टर रवि कुमार अरोरा की अध्यक्षता में कलक्ट्रेट सभागार में जिला संकलन समिति की आवश्यक बैठक हुई, जिसमें भरुच विधायक दुष्यंत पटेल ने दहेज मार्ग की समस्या उठाई।